OpenLLM-France/wikimedia huggingface dataset:
# Jacme IV d'Escòcia

Jacme IV d'Escòcia (Castèl de Stirling, Escòcia, 17 de març de 1473 - Flodden, Anglatèrra, 9 de setembre de 1513) foguèt rei d'Escòcia, filh de Jacme III e de Margarida de Danemarc.
Sometèt los darrièrs senhors de las Ebridas qu'acceptavan pas son autoritat. Fondèt l'Universitat d'Aberdeen en 1494 e en 1496 promulguèt una lei en favor de l'ensenhament obligatòri. Durant son regne se produguèt l'espelida de la literatura escocesa en scots. En 1503 esposèt Margarida, filha d'Enric VII d’Anglatèrra, encara que va mantenir l'aliança amb França. Quora Enric VII d'Anglatèrra moriguèt, envasiguèt Anglatèrra amb lintencion de n'ocupar lo tròn, mas Enric VIII d'Anglatèrra destrusiguèt son armada a la batalha de Flodden, ont moriguèt pendant lo combat.
# Jacme lo Fatalista

Jacme lo Fatalista qu'ei un roman de l'escrivan, filosòf e enciclopedista de la Lutz Denis Diderot qui ho compausat a partir de 1771 e estampat peu purmèr còp en 1796, arron la mort deu son autor.
Lo narrator que deuré condar las vita de Jacme, un vailet, mes en vertat qu'entra dens digrecions de totas menas quan b'e pas o quite Jacme qui ac hè. La resulta qu'ei ua estructura narrativa hèra estranha de destabilizanta peu legeire, e aquò qu'ei atau desempuish las pumèras linhas qui obreishen l'òbra d'aqueth biais :
De quina mòda e s'èra rescontrats ? Per escadença, com totòm. E quin s'aperavan ? De qué vos chauta ? E d'on vienevan ? Deu lòc lo mei pròche. T'on anavan ? B'ac savem, t'on vam ? Çò qui disevan ? Lo mèste non disèva pas arren ; e Jacme disèva que lo son capitani disèva que tot çò qui ns' escad, sia plan o mau, aquiu devath, qu'ei escrivut acerà en haut.
# Jacmelina

Jacmelina foguèt una cantaira occitana del sègle XX que participèt a l'espelida de la Nòva Cançon occitana.

## Biografia

Jacmelina (Tolosa, lo 14 de març de 1940 - Tolosa, lo 9 de genièr de 1993) foguèt professora d'anglés a Tolosa. Las cançons qu'interpretèt foguèron escrichas per mantun escrivan o militant occitan celèbre coma Bernat Manciet, Maurici Andrieu, Joan Pèire Baldit o Marcèu Esquieu.

## Discografia

* Te causissi (1975)
* Ambe lagremas e solelh (1976)
* Cerièras del temps (1980)

## Ligams extèrnes

* La cançon Cavalets de fusta a Youtube
# Jacme Fereòl Masàs

Jacme Fereòl Masàs (en francés : Jacques Féréol Mazas - La Vaur, lo 23 de seteme de 1782 - Bordèu, lo 26 d'agost de 1849) que ho un violonista e un pedagòg deu vriulon occitan.
Qu'estudiè au Conservatòri de París dab Pierre Baillot e qu'arrecebè lo purmèr prèmi en 1805. Que viatgè en Euròpa abans de har lo purmèr vriulon au Teatre deu Palais Reiau de París. Enter 1835 e 1847 que ho director deu Conservatòri de Cambrai.
Que publiquè mei que mei estudis entau vriulon, mes tanben duos per vriulons e operas.

## Ligam extèrne

* Particions libras de cap dret suber lo International Music Score Library Project
# Jacme Francés Perroud

Jacme Francés Perroud (fr Jacques François Perroud), neishut en 1770 a Bordèu e mòrt en 1822), èra un corsari gascon, celèbre per sa captura deu gran East Indiaman Lord Nelson lo 14 d'agost de 1803, e per sa defensa arderosa de sa Bellone de 36 canons contra lo naviri de linha aclapaire de 74 canons HMS Powerful pendent l'accion del 9 de julhet de 1806.
* ↑ Lo nom "Perroud" es arpitan, originari de Savòia. https://web.archive.org/web/20220531071054/http://www.jeantosti.com/noms/p4.htm
* ↑ Pirates & Corsairs in Mauritius Modèl:Webarchive
# Jelle Zijlstra

Jelle Zijlstra (27 d'agost de 1918 - 31 de decembre de 2001) foguèt un òme politic neerlandés de l'ancian Partit Antirevolucionari (ARP) que foguèt coma primièr ministre dels Païses Basses entre lo 22 de novembre de 1966 e lo 5 d'abril de 1967. Economista notòri, serviguèt coma President del Banc dels Païses Basses entre lo 1 de mai de 1967 e lo 1 de genièr de 1982. Èra fòrça respectat per la siá coneissença e integritat.

## Referéncias

* ↑ Dr. J. Zijlstra
Suls autres projèctes Wikimèdia :
* Jelle Zijlstra, sus Wikimedia Commons
| Precedit per Jo Cals | Primièr ministre dels Païses Basses 22 de novembre de 1966 - 5 d'abril de 1967 | Seguit per Piet de Jong |
* Portal dels Païses Basses
# Jena

Jena (prononciacion: [ˈjeːna]) es una vila alemanda de l'estat federat de Turíngia, situada en riba del riu Saale. Comptava mai de 106.915 abitants en decembre de 2012, çò que fasiá d'ela la tresena ciutat mai importanta de son estat, aprèp Erfurt e Gera. Es devesida administrativament en quatre grands districtes: Stadtzentrum, Lobeda, Winzerla e Zwätzen. Lo nom de la vila es important istoricament que foguèt l'endrech ont se debanèt la Batalha de Jena, en 1806, ganhada per las tropas francesas del dictador Napoleon contra los prussians.
# Jena Lee (cantaira francesa)

Jena Lee es una cantaira bearno-francesa d'origina chiliana, de son verai nom Sylvia Garcia.
# Jefferson Starship

Jefferson Starship foguèt un grop de rock american. Se formèt a la debuta dels ans 1970 a partir de divèrses membres d'un grop de rock psiquedelic Jefferson Airplane. La formacion a conegut mantuna reestructuracion long dels ans amb de cambiament de personas e mai de genre. Una part dels musicians menats pel cantaire Mickey Thomas creèt un autre grop que se sonèt Starship mentre que la formacion iniciala contunhava jos la direccion d'un dels cofondadors, Paul Kantner.
# Jemeppe-sur-Sambre

Jemeppe-sur-Sambre es una comuna de la província bèlga de Namur dins la Valonia.
# Jefferson City

Jefferson City es la capitala de l'estat american de Missorí. Sa populacion en 2000 èra de 39 636 abitants. Sa superfícia totala es 73,2 km².
# Jeju-do

Jeju-do es una província autonòma de Corèa del Sud.
# Jeff Smith

Jeff Smith (1960, McKees Rocks, Pennsilvània) es un dessenhaire de benda dessenhada dels Estats Units. La sieuna òbra mai coneguda es la seria Bone (1991), publicada per el meteis. Uèi trabalha en una nòva seria, RASL. Tanben a trabalhat coma animador en la Disney. Quan èra pichon ja aviá un grand interes pel mond de la benda dessenhada. Pendent la sieuna epoca d'estudiant en la Universitat d'Ohio, dessenhèt una seria de benda dessenhada amb lo nom de Thorn, que foguèt la genesi de la sieuna seria Bone.
De mai, a trabalhat tanben en la benda dessenhada Tüki dempuèi 2013, ont fa 2,000,000 d'annadas, e pendent una epòca de glaç que i a en la Tèrra, los ominids asajan de sobreviure. Tüki es un homo erectus que viatja cercant la siuena identitat al còp que luta contra'l mond ont demora. Divèrses autres ominids tanben voldrán i viatjar e aital formarán un petit grop d'ominids que serà lo futur de l'umanitat. Es la istòria del primièr uman que deissèt Africa.

### Pàginas Web

· Pagina oficial de Tüki https://web.archive.org/web/20160310010321/http://www.boneville.com/comic/tuki-season-one-cover/
. Pagina oficial de Bone http://www.boneville.com/
# Jeholopterus Ningchengensis

Jeholopterus ei un reptil escantit volador apartenhent ara familha des pterosaures. Demorèc pendent eth jurassic miei-superior (d'aperaquí 165-155 milions d'ans) e es sues rèstes an estat trapades en China.

#### Descripcion

Jeholopterus non arribava as 90 cm de longada d'ales e ei conegut per ua esqueleta quasi sancera damb era qual s'an trapat troçi d'ala e un tipe de pèth. Jeholopterus avia ua coa cuerta e un cran naut e ample, plan semblant ath d'Anurognathis mès enqüera mès long. Era sua boca ère, totun, coma era d'ua graulha e avia dents cuertes e ponchudes.
Segontes un estudi hèt per Peters en 2002 sembla èster qu'ena part posterior dera maishèra avia dus dents longues e corves coma es d'un vampir. Es ales d'aguest pterosaure èren plan longues damb ua membrana posterior (uropatagius) e tanben enes pates anteriors (propatagius). Totun, que sembla qu'es pates posteriors estossen en forma de palma e damb fòrça fribra tà èster mès hòrtes coma en es ales e en er uropatagi.
Es dets èren longui e corvi, sustot en es pates anteriors. Tot eth cos ère caperat per un tipe de fibra semblanta ara pèth, cuerta e corva. Totun, que plan de paleontològs díden qu'aguest estudi ei pas serios pr'amor dera fauta d'ua manèra de trabalhar pauc paleontologica (Bennet, 2005).

#### Classament

Es caracteristiques deth cran confermen que Jeholopterus apertenhia ara familha des anurognatids, un grop de pterosaures que demorèc pendent eth jurassic e eth cretacèu inferior e qu'avien un cran plan cuert e naut. Jaholopterus ei classat coma er anurognatid mès gran de tota era sua familha. Un aute anurognatid que demorèc en China ère Dendroryncoides.

#### Vida

Era forma deth cap e es sues dents petites suggereishen qu'aguest animal ère insectivòr. Es dents o canins hèn pensar, totun, que poderie minjar peishi segontes quauqu'ns scientifics mentres que d'autes díden qu'ère ematofag coma es vampirs d'aué (genre Demodus). Tanben se pensa qu'es sòns longs dets èren utilizats tà demorar gahat en es branques des arbes.

#### Bibliografia

· Wang, X., Zhou, Z., Zhang, F., and Xu, X. (2002). "A nearly completely articulated rhamphorhynchoid pterosaur with exceptionally well-preserved wing membranes and 'hairs' from Inner Mongolia, northeast China." Chinese Science Bulletin 47(3), 226 – 232.
·Dalla Vecchia, F. M., 2002, Observations on the non-pterodactyloid pterosaur Jeholopterus ningchengensis from the Early Cretaceous of northeastern China: Natura Nascosta, n. 24, p. 8-28. Peters, D. (2003). "The Chinese vampire and other overlooked pterosaur treasures." Journal of Vertebrate Paleontology, 23(3): 87A.
· Bennett, S. C. (2005). "Pterosaur Science or Pterosaur Fantasy." Prehistoric Times, No. 70, pp. 21-23 & 40.
# Monarquia

La monarquia es la forma politica dins la qu'una persona ten drech, per via ereditària, de regnar coma cap d'un estat sa vida tota. Lo nom amb lo qual se govèrna varia segon los airals e l'estructura juridica del govèrn. Sovent se dison reis mas dins d'autres estats pòdon èsser d'emperaires, de tsars, de kàisers. Long de l'istòria fòrça monarcas an gardat un poder absolut, d'unes còps en se fondamentar sus una mena de divinitat legendària.
Pendent l'Edat Mejana la monarquia s'èra espandida per Euròpa tota, bastida sovent per encausa de la necessitat qu'un dirigent autoritari poguèsse amassar e dirigir las tropas necessàrias per defendre lo territòri.
Aital, rei es un títol abitualament vitalici e ereditari del dirigent investit d'autoritat sus un sol estat, nacion o tribú. Los primièrs reis germanics èran causits; pasmens aquela practica foguèt anequelida amb l'institucion del drech de primogenitura. La primogenitura es lo drech del filh ainat a eiretar de la proprietat d'un ancèstre mòrt, en general lo paire, en priorizar la linha masculina. Per aquò, es tanben lo drech de succession al tròn de l'ainat dins una monarquia.
Jos l'influéncia del cristianisme, los monarcas comencèron a èsser coronats e onches per las autoritats eclesiasticas amb la justificacion del drech divin dels reis.
Actualament la part màger de las monarquias son constitucionalas (amb un poder limitat doncas), essencialament coma simbòls de l'unitat nacionala. En Euròpa an subreviscut, a l'ora d'ara, dètz monarquias, que son las del Reialme Unit (que sa reina es a mai cap d'Estat de Canadà, Austràlia, Nòva Zelanda e d'altres nacions), Espanha, los Païses Basses, Norvègia, Suècia, Danemarc, Belgica, Luxemborg, Monegue e Liechtenstein.
Lo drech de primogenitura dins la succession al tròn d'una monarquia sòl establir la preferéncia del filh en luòga de la filha. Aquesta situacion es variabla en foncion dels païses (coma per exemple amb la corona britanica qu'es una reina que senhoreja) e podriá cambiar en foncion de l'evolucion de la societat.
* Monarquia absoluda     Monarquia mièja-constitucionala     Monarquia constitucionala     Estats amb una union personala, amb un monarca constitucional coma un fum de reialmes del Commonwealth     Monarquia parciala

## Veire tanben

* republica
* constitucion
# Monassut e Audirac

Monassut e Audirac (Monassut-Audiracq en francés) qu'ei ua comuna bearnesa administrada peu departament deus Pirenèus Atlantics e la region de Navèra Aquitània, ancianament d'Aquitània.

## Toponimia
### Audirac

La prononciacion qu'ei [awdi'rak]. Las fòrmas ancianas que son Audiracq en 1385, Audiracq (mapa de Cassini, a la fin deu sègle XVIIIau), Monassut-Audiracq despuish qu'apleguèn las duas comunas.
Gerhard Rohlfs, citat per Grosclaude, qu'explica Audirac per lo nom latin d'òmi Alterius dab lo sufixe -acum.
Dauzat qu'explica Audirac per lo nom germanic d'òmi Aldhari dab lo sufixe -acum.
Segon Miquèu Grosclaude, Aldhari de Dauzat qu'a donat en francés lo patronime Audier, pas present dens la region. Dab -acum, un nom de persona latin qu'ei mei versemblable. Audirac qu'ei benlhèu « la proprietat d'Alterius ». Jacques Boisgontier, dens la soa recension deu Dictionnaire toponymique des communes du Béarn, qu'escriu Audirac pòt pas viéner d'Alterius, qui mia a Auteirac.

### Monassut

La prononciacion qu'ei [muna'syt]. Las fòrmas ancianas que son Monassut en 1385, Monassud en 1777, Monassut (mapa de Cassini, a la fin deu sègle XVIIIau), Monassut-Audiracq despuish qu'apleguèn las duas comunautats.
Monassut, situat dens ua vath, que contién pas lo mot mont. Que hè pensar a un nom de persona, un ipocoristic; Monasset, derivat de Ramon, qu'ei coneishut, non pas Monassut. Lo diccionari Simin Palay que horneish l'adjectiu monassut, « morrut, morròu, refronhat, botèc, pas aimable », dab lo sufixe pejoratiu -ut. Monassut qu'ei donc un shafre, vienut nom de persona puish toponime.

## Administracion

Lista deus cònsols successius :
| Periòde | Periòde | Identitat |
| març de 2001 | 2020 | Thierry Clouté |
| 1995 | 2001 | Jean-Louis Moura |
| | 1995 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 367, totala: 372 :
| 1962 | 1968 | 1990 | 1999 | 2006 | 2007 | 2008 |
| | | Cercar | Cercar | 294 | 293 | 311 317 |
| 2009 | 2010 |
| 329 337 | 347 355 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas

* ↑ Toponimia Occitana (Institut d'Estudis Occitans) : IEO_BdTopoc : http://bdtopoc.org
* 1 2 3 Michel Grosclaude, Dictionnaire toponymique des communes du Béarn, Escòla Gaston Febus, 1991, p. 155
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 35
* ↑ https://www.persee.fr/doc/onoma_0755-7752_1992_num_19_1_1146_t1_0264_0000_2
* 1 2 Michel Grosclaude, Dictionnaire toponymique des communes du Béarn, Escòla Gaston Febus, 1991, p. 173-174
* Portau de Bearn
# Monasterio de Rodilla

Monasterio de Rodilla es un municipi de la província espanhòla de Burgos e de la Comunautat Autonòma de Castelha e Leon.
# Monarquia absoluda

Una monarquia absoluda es una monarquia caracterizada per una concentracion importanta dau poder entre lei mans dau sobeiran e una gròssa feblessa dei còntrapoders. Pasmens, fau nòtar que lo concèpte es aparegut au sègle XIX en França, largament per descriure lo foncionament dau Regim Ancian. Per extension, foguèt utilizat per designar lei regims reiaus similars dins d'autrei regions e a d'autreis epòcas. La nocion de « monarquia absoluda » recampa donc de monarquias d'origina divèrsa amb de règlas intèrnas pas totjorn identicas.
Istoricament, la monarquia absoluda foguèt un regim politic frequent de l'Antiquitat ai Temps Modèrnes. La Revolucion Francesa marquèt lo començament de son declin que foguèt rapid durant lo sègle XIX en causa de la difusion deis idèas revolucionàrias en Euròpa, de la desintegracion de l'Empèri Espanhòu sud-american e de la destruccion dei reiaumes africans e asiatics dins lo quadre de la colonizacion dau mond per leis Europèus. Lei reversaments deis emperaires de China (1912), de Russia (1917) e de l'Empèri Otoman (1922) marcan la disparicion dei darrierei monarquias absoludas importantas. Uei, sièis Estats son encara considerats coma de monarquias absoludas (Arabia Saudita, Oman, Qatar, Brunei, Swaziland e Vatican).

## Liames intèrnes

* Monarquia.
* Monarquia constitucionala.

## Bibliografia

* (fr) Guillaume Bernard, Introduction à l'histoire du droit et des institutions, Studyrama, 2004.
* (fr) François Bluche, Louis XIV, Fayard, 1986.
* (fr) François Bluche, « La monarchie absolue de droit divin », dins L'Ancien régime : institutions et société, Fallois, 1993.
* (fr) Richard Bonney, L'absolutisme, PUF, coll. « Que sais-je ? », 1989.

## Nòtas e referéncias

* ↑ Lei poders tenguts per lo sobeiran absolut son importants mai variables : executiu, legislatiu, judiciari, militar, religiós...
# Monasterio

Monasterio es un municipi de la província espanhòla de Guadalajara e de la Comunautat Autonòma de Castelha-La Mancha.
# Monard

Los monards o monins o moninas son d'animals de l'òrdre dels primates.

### Nòtas

* ↑ Lo feminin pren aici un sens general e pòt designar indiferentament mascles o femes
# Monasterio de Vega

Monasterio de Vega es un municipi de la província espanhòla de Valhadolid dins la Comunautat Autonòma de Castelha e Leon.
# Monarquia australiana

Austràlia es una monarquia constitucionala e un reialme de Commonwealth. La reina Elisabèt II del Reialme Unit regna dempuèi lo 6 de febrièr de 1952. D’après la constitucion d'Austràlia, los poders de la reina son delegats al governador general, qu'es nomenat per la reina conformament a l'avís del Primièr ministre australian. Dins los domenis que concernisson Austràlia, la reina agís pas que conformament al vejaire de sos ministres australians.
# Intel 8080

L’Intel 8080 es l'un dels primièrs microprocessors concebuts e fabricats per Intel. Presentat en abril de 1974, aqueste processor 8 bits qui fonccionava a 2 MHz, es generalament considerat coma lo primièr microprocessor vertadièrament utilizable dins una unitat centrala de tractament.

## Vejatz tanben
### Articles ligats

* Intel
# Intel Celeron

Lo Celeron es un microprocessor d'intrada de gamma produch per Intel. Lo primièr Celeron foguèt anonciat lo 4 de març de 1998 e utilizat pel primièr còp lo 15 d'abril de 1998 per una version intrada de gamma del Pentium II. L'objectiu èra a l'epòca de prepausar una ofèrta d'intrada de gamma fàcia a la concurréncia (AMD K6, Cyrix MII, IDT Winchip...)
Lo Celeron constituís una version mens performanta d'un autre processor destinada a una utilizacion demandant una poténcia d'execucion febla (per exemple consultacion de sites web e utilizacion de logicials de burotica), a un còst reduch. Aquesta solucion es en efièch mai simple e mens onerosa pel fabricant que de desvolopar a partir de zerò tota una novèla linha de processors.
Los primièrs Celeron comportavan pas cap de memòria escond, mas foguèron jutjats tròp pauc performants. Aquesta causida a lèu estat abandonat, e una memòria escond foguèt introducha suls seguentas.
Lo Celeron utiliza los meteis connectors que lo processor dont es la version bridada.

## Nòtas e referéncias

* (fr) Aqueste article es parcialament o en totalitat eissit d’una traduccion de l’article de Wikipèdia en francés intitolat « Celeron ».

## Vejatz tanben
### Articles ligats

* Intel

### Ligams extèrnes

* Pagina oficiala sul site d'Intel
# Integrated Taxonomic Information System

L'ITIS (o Integrated Taxonomic Information System) es una associacion creada per fornir d'informacions confòrmas e fisablas sus la taxonomia de las espècias biologicas.

## Site web

Lo site de l'ITIS prepausa un classament taxinomic de las espècias viventas, e dels taxons, amb per cadun una multitud d'informacions, coma son estatut CITES, los taxons de reng inferior e superior, la validitat de l'estatut taxinomic, ...
La recèrca se pòt far per nom vernacular, per nom scientific o per TSN. Lo TSN (o Taxonomic Serial Number) es un nombre de cinc o sièis chifras identificant de manièra unica cada espècia e cada taxon (quitament pels qu'an un estatut taxinomic invalid).
   * Exemple: La pagina Referéncia ITIS : : Felis silverstris Schreber, 1775 (fr) (+ version anglesa (en)) que l'article wikipèdia correspondent es "gat salvatge".

## Licéncia

L'ITIS es un organisme nacional dels Estats Units d'America. Coma tal, totas las informacions e donadas que produtz son automaticament plaçadas dins lo domeni public ; aicestas son doncas liurament utilizablas per completar Wikipèdia (o tot autre projècte, que siá liure o non).

## Ligam extèrne

* ITIS.usda.gov Site web de l'ITIS
* GBIF.org o "Global Biodiversity Information Facility"
* Sp2000.org o "Species 2000"
# Insurreccion zapatista

L'Insurreccion zapatista (sonada en espanhòl: Conflicto de Chiapas) se debanèt dau 1$^{èr}$ au 12 de genier de 1994 entre l'Armada Zapatista de Liberacion Nacionala (EZLN) e l'armada mexicana. Foguèt deguda a la crisi sociala e economica dei populacions indigenas dau sud de Mexic qu'èran menaçadas de pauretat après la signatura de l'acòrd fondant l'ALENA per lo govèrn mexican. Ben organizada e entraïnada, l'EZLN capitèt de conquistar divèrsei vilas dau sud de Mexic, comprés San Cristóbal de las Casas (200 000 abitants). Suspresa, l'armada mexicana mandèt una contraofensiva lo 3 de genier e reconquistèt lei vilas perdudas. Pasmens, la guerilha capitèt de se retirar dins de zonas d'accès malaisat de la region de Lacandon. Lo 14 de genier de 1994, un alta-au-fuòc foguèt signat e l'EZLN gardèt lo contraròtle dei zonas encara ocupadas. Un acòrd politic foguèt signat en 1995, especialament per assegurar lei drechs deis indigèns e lo desvolopament economic dau sud, entre lei dos camps mai son aplicacion demora complexa e leis escaramochas entre fòrças mexicanas e EZLN son pas rars.
# Insviller

Insviller es una comuna francesa, situada dins lo departament de Mosèla e la region de Lorena.

## Istòria

* Vilatge del ancià duché de Lorraine, en la distincion del comtat de Sarrebruck-Dos-Ponts.
* Cedit a la França en 1766.
* Pòble totalament destruit al cors de la guèrra de Trenta ans, encara inhabité l'an 1663.
* Entratge de la Reforma l'an 1577.
* Restabliment Del culte catolic l'an 1685, la glèisa en servint a doas oras cultas.
* Village de l'ancien duché de Lorraine, dans la seigneurie du comté de Sarrebruck-Deux-Ponts.
* Cédé à la France en 1766.
* Village entièrement détruit au cours de la guerre de Trente ans, encore inhabité en 1663.
* Introduction de la Réforme en 1577.
* Rétablissement du culte catholique en 1685, l'église servant aux deux cultes.

## Administracion

Lista deus cònsols successius :
| Periòde | Periòde | Identitat |
| 2008 | 2014 | Sylvie Bouschbacher |
| març de 2001 | 2008 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): , totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 342 | 431 | 803 | 538 | 600 | 624 | 614 | 631 | 592 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 498 | 468 | - | 439 | 423 | 413 | 406 | 385 | 378 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 382 | 366 | 362 | 328 | 340 | 299 | 298 | 281 | 254 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 236 | 224 | 215 | 206 | 197 | 190 | 192 | 190 | 187 |
| 2009 | 2010 |
| 192 199 | 197 204 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas

* Portal de las comunas de França